གཏམ་བཤད་འདིས་རྒྱལ་གཅེས་རིང་ལུགས་ཀྱི་ལྟ་བ་ལས་འཕྲོས་པའི་མི་རིགས་ཀྱི་ཁེར་ཚུགས་བསམ་བློ་དང་རིག་གནས་རྒྱུད་འཛིན་སོགས་ཀྱི་ཐད་ལ་བློ་རིག་རྒྱས་ཤིང་བསམ་གཞིགས་ཀྱི་སྒོ་མོ་འབྱེད་པར་ཕན་ཐོགས་ཆེའོ།།སྒྱུར་པ་པོའི་གཏམ།སྔོན་གླེང་།ཐེ་ཝན་དུ་སློབ་གྲྭ་འདི་འདྲ་ཞིག་ཡོད་དེ།སློབ་མ་ཐམས་ཅད་རང་ལོ་༡༥༡༨བར་ཡིན་ཞིང་།ལོ་རེར་སློབ་མ་སྟོང་ཕྲག་གསུམ་བཞི་ཡོད་པའི་ནང་སྒྲིག་འགལ་སོགས་ཀྱིས་སློབ་གྲྭས་ཕྱིར་ཕུད་པའི་སློབ་མ་ཡང་ཧ་ལམ་ཉིས་བརྒྱ་སུམ་བརྒྱ་ཙམ་ཡོད།སློབ་གྲྭ་འདིར་བཟོ་བ་དང་བདེ་འཇགས་འགན་སྲུང་བ་མེད་པ་དང་སློབ་དཔོན་ཆེན་མོ་ཡང་མེད།སློབ་གྲྭའི་ལས་ཀ་ངེས་པར་དུ་སྒྲུབ་དགོས་པ་ཐམས་ཅད་སློབ་མ་རང་ཉིད་ཀྱིས་སྒྲུབ་པར་བྱེད།འཛིན་རིམ་གསུམ་པའི་སློབ་མས་འཛིན་རིམ་དང་པོའི་སྣེ་ཁྲིད་པ་དང་།སློབ་མ་ཡོངས་ཕྲེང་སྒྲིག་ལ་སྐར་གསུམ་ལས་འགོར་གྱི་མེད།སློབ་མས་སྨི་བདུན་གྱི་ཚུན་ཆད་ནས་དགེ་རྒན་མཐོང་ཚེ་གུས་འདུད་ཞུ་བ་དང་།སློབ་མས་དབྱར་དགུན་གནང་གི་ལས་བྱ་འབྲི་མི་དགོས།ཡིན་ཡང་སློབ་མ་གཅིག་གིས་ཀྱང་སློབ་ཆེན་དུ་རྒྱུགས་མི་འཕྲོད་པ་མེད།རེད་ཡ།འདི་ནི་ཐེ་ཝན་གྱི་ལོ་ངོ་སུམ་ཅུའི་རིང་བསམ་བློ་དང་ཀུན་སྤྱོད་སློབ་གསོ་གཙོ་བོར་བྱེད་པའི་བློ་དཀར་མཐོ་རིམ་བཟོ་ཚོང་སློབ་གྲྭ་རེད།ཐེ་ཝན་གྱི་ཚགས་པར་དང་ལས་བསྡུ་བརྡ་སྦྱོར་ངོས་སུ་ནམ་རྒྱུན་བློ་དཀར་སློབ་གྲྭའི་མཐར་ཕྱིན་སློབ་མ་ལས་མི་བསྡུ་ཞེས་མཐོང་རྒྱུ་ཡོད་པ་རེད།གཤམ་ལ་བཀོད་པ་ནི་སློབ་གྲྭ་འདིའི་སློབ་གཙོ་ཀའོ་དྲིན་ཏུང་གིས་ཀྲུང་གོ་རྒྱལ་ནང་དུ་སྤེལ་བའི་གཏམ་བཤད་ཞིག་རེད།